**Orang Melayu Myanmar** atau **Melayu Burma** (bahasa Inggeris: *Burmese/Myanmar Malays*code: en is deprecated , Jawi: ملايو ميانمار‎, Bahasa Burma: ပသျှူးလူမျိုးcode: my is deprecated , *Pashu*), kebanyakannya tinggal di Wilayah Tanintharyi di selatan Myanmar. Terdapat beberapa orang Melayu yang tersebar dari negeri-negeri paling utara Malaysia dan dari selatan Thailand. Mereka dipercayai berketurunan Melayu Kedah. Beberapa orang Moken di Kepulauan Mergui bertutur dalam dialek Melayu.

Pada tahun 1865, kumpulan Arab-Melayu yang diketuai oleh Nayuda Ahmed, mengembara dan mengumpul hasil laut di sekitar Kepulauan Mergui menetap di Victoria Point Bay, kini terletak di Kawthaung zaman moden, yang memulakan gelombang pertama penghijrahan dari Kedah. Orang Melayu Burma kebanyakannya tinggal di Perbandaran Bokpyin dan beberapa pulau di bahagian selatan Kepulauan Mergui.

Pengaruh Melayu jelas kelihatan pada nama penempatan tertentu berhampiran Kawthaung - perkataan Kampong, Ulu, Telok, Tengah dan Pulau (masing-masing perkataan Melayu untuk kampung, terpencil, teluk, tengah dan pulau) muncul dalam segelintir nama penempatan.

Dalam Tinjauan Etnologi Burma 1917, terdapat 6,368 individu yang dikenal pasti sebagai Melayu.

Sejarah
-------

Kepulauan Mergui (juga **Kepulauan Myeik** atau ***Myeik Kyunzu***) adalah sebuah kepulauan terselatan di Myanmar. Ia terdiri dari lebih 800 pulau, berlainan saiz dari yang sangat kecil ke beratus-ratus kilometer persegi, semua terletak di Laut Andaman di pesisir barat Semenanjung Melayu berhampiran hujung arah ke arahnya (utara) di mana ia memasuki bakinya Indochina. Orang Myanmar pernah menggelar seluruh Semenanjung Melayu sebagai Pashu Kyun Swe atau Semenanjung Pashu. Kadang-kadang kepulauaun itu dirujukkan sebagai **Kepulauan Pashu** oleh kerana penduduk Melayu digelar secara tempatan sebagai *Pashu*.
Orang Melayu Myanmar adalah keturunan kumpulan etnik bangsa Austronesia lebih banyak menduduki keseluruhan Semenanjung Melayu termasuk pantai barat bahagian utara yang berada dalam Myanmar dan Kepulauan Mergui.

Divisyen Tanintharyi (bahasa Melayu: **Tanah Seri**) mengikut sejarah merangkumi keseluruhan semenanjung Tanintharyi - Bahagian Tanintharyi hari ini, negeri Mon dan Negeri Kayin selatan. Daerah semenanjung ini adalah sebahagian dari kerajaan Mon asas Thaton sebelum tahun 1057 dan sebahagian dari Empayar Pagan Raja Anawrahta selepas tahun 1057. Tidak lama selepas jatuhnya Pagan pada tahun 1287, kawasan ini jatuh ke kerajaan Thai Sukhothai yang berkuasa, dan kemudian penggantinya keraja beraja Ayutthaya.
Daerah ini dipulangkan kembali kepada Myanmar pada tahun 1564 apabila Raja Bayinnaung dari dinasti Taungoo menakluk semua wilayah Siam. Sebuah kerajaan yang bangkit semula selapas Ayutthaya menuntut semula bahagian selatan Tanintharyi pada tahun 1593 dan keseluruhan semenanjung pada tahun 1599. Pada tahun 1614, Raja Anaukpetlun mendapat kembali sebahagian atas pantai ke Dawei tetapi gagal menawan kembali wilayah selebihnya. Raja Alaungpaya dari Dinasti Konbaung memulih seluruhan daerah ini untuk orang Myanmar pada tahun 1758. Orang Myanmar menggunakan Tanintharyi sebagai asas maju untuk melancarkan beberapa serangan ke atas Siam pada tiga dekad yang berikut. Orang Siam cuba untuk mengambil semula Tanintharyi pada tahun 1792 tetapi orang Myanmar berjaya menangkis serangan. Tidak lama selepas perang tamat, Britain dan Siam menandatangani perjanjian persempdanan pada 20 Jun 1826, dan sebuah lagi perjanjian pada tahun 1868.
Pada abad ke-18, Mergui adalah pelabuhan milik keraja beraja Ayutthaya. Ia menjadi sebuah pusat perdagangan penting, khususnya untuk orang eropah, yang akan mendarat di Mergui, mengembara atas sungai ke Tanintharyi (Tenasserim) dan kemudian menyeberangi gunung-ganang untuk sampai ke Ayutthaya.
Pegawai Perancis Chevalier de Beauregard dijadikan gabenor bandar Mergui selepas pemberontakkan terhadap orang Inggeris padabulan Julai 1687. De Beauregard telah dinamakan Gabenor oleh raja Siam Narai, untuk mengganti Samuel White, seorang Inggeris. Orang Perancis kemudian diusir dari Mergui berikutan revolusi Siam pada tahun 1688. British menduduki daerah ini selepas Perang Burma-Inggeris Pertama (1824–1826). Rakhine dan Tanintharyi dipindahkan ke pemerintahan British.
Kesimpulannya, kebanyakan dari orang Melayu yang menetap di selatan Myanmar dan selatan Thailand adalah berketurunan Melayu Kedah. Ini di sebabkan oleh kerana Kedah pernah menjadi kuasa hebat dalam sejarah Asia Tenggara. Empayarnya memanjang dari bahagian selatan Myanmar Taninthayi hingga negeri-negeri utara Malaysia.

Demografi
---------

Majoriti penduduk Kawthaung terdiri dari etnik Thai yang beragama Islam atau Buddha, Bamar dan etnik-etnik minoriti yang lain (seperti Shan, Karen dan Mon). Orang Salone (Moken), Gipsi Laut, dan Melayu dikenali dengan nama, "orang Pashu" oleh penduduk tempatan. Cina Burma dan India Burma, yang berpindah ke Kawthaung semasa era penjajahan untuk melombong bijih timah dan industri-industri lain juga mendiami Kawthaung.
Jumlah penduduk Pashu adalah kurang dari 100,000 di sebabkan ramai daripada mereka berhijrah ke Malaysia, Thailand dan ke wilayah-wilayah lain di Burma, terutamanya ke Rangoon. Orang Pashu selebihnya banyak mendiami bahagian paling selatan, Kawthaung. **Kawthaung** (Bahasa Burma: ကော့သောင်းမြို့code: my is deprecated code: my is deprecated ; MLCTS: *kau. saung: mrui.*; Bahasa Thai: เกาะสองcode: th is deprecated ; Melayu: ***Pulodua***code: ms is deprecated ) adalah bahagian terselatan di Myanmar. Ia terletak di Divisyen Tanintharyi. Semasa pemerintahan British di Burma di antara tahun 1824 dan 1948, ia dikenali sebagai **Titik Victoria**. Pada tahun 1859, sebuah kumpulan Cina dan Thai tempatan mendiami Maliwan, sebuah tempat dengan banyak tumbuhan berbunga yang dikenali sebagai Maliwan dalam bahasa Thai. Pada akhir tahun 1865, sebuah kumpula Arab-Melayu yang diketuai oleh Nayuda Ahmed, berlayar dan memungut barangan laut di sekitar Kepulauan Mergui dan mendirikan sebuah penempatan dan kampung di teluk Titik Victoria.
Melayu Burma tertumpu di bandar Bokpyin dan kampung-kampung sekitarnya dan beberapa pulau di Teluk Bengal.

Bahasa, budaya dan kepercayaan
------------------------------

Kumpulan etnik Melayu ini mempunyai hubungan rapat dengan Melayu Kedah dan wilayah di selatan Thailand (Melayu Thailand).
Bahasa yang paling banyak dituturkan di kawasan ini adalah Burma, diikuti dengan Thai. Orang Melayu Burma mampu bertutur dalam dua bahasa iaitu bahasa Burma dengan loghat Myeik (Beik) sepertimana rakyat tempatan selain bahasa Melayu yang mana tergolong di dalam keluarga bahasa Austronesia. Orang Melayu di Burma bertutur dalam dialek Kedah-Perlis. Etnik Melayu memiliki budaya Muslim sejak abad ke-15. Bahasa Melayu merupakan bahasa lingua franca nusantara, dan bahasa bahasa-bahsa creole berasaskan bahasa Melayu yang wujud di kawasan paling selatan di Burma.
Selain bertutur dalam bahasa Melayu, beberapa golongan tua boleh membaca tulisan Jawi, tulisan bahasa Melayu yang ditulis dalam abjad Arab (bahasa Melayu moden juga ditulis dalam abjad Rom). Golongan ini tertumpu di bandar Bokpyin dan kampung sekitarnya serta pulau-pulau yang berhampiran di Teluk Benggala.
Di Kawthaung (bandar paling selatan di Burma), di seberang Ranong di selatan Thailand, terdapat banyak masjid termasuk Masjid Pashu.
Ramai beberapa orang Pashu yang berkahwin campur dengan Muslim lain di Burma. Beberapa remaja mereka menerima pendidikan kerajaan sekular Burma, akan tetapi terdapat juga yang menerima pendidikan di sekolah agama Islam.
Orang Melayu Burma adalah pengikut aliran Sunnah Islam yang terdiri dari Mazhab Shafie, sedikit berbeza daripda Mazhab Hanafi bagi Muslim lain di Burma.

Perkerjaan
----------

Pada hari ini, orang Pashu telah tinggal di bandar dan aktif dalam menjalankan perniagaan di bandar dan merentas sempadan. Terdapat hanya sebilangan kecil masih terlibat dalam aktiviti penangkapan ikan, menoreh getah dan memetik kelapa, pembuatan belacan, memungut sarang burung dan perternakan mutiara.

Lihat juga
----------

* Islam di Myanmar
* Orang India Burma
* Melayu Kedah
* Panthay
* Orang Rohingya
* Islam
* Islam di Asia
* Islam di China
* Islam di India
* Melayu (kumpulan etnik), satu kumpulan etnik yang mendiami Semenanjung Tanah Melayu dan sebahagian Sumatra dan Borneo
* Kaum Melayu, satu kategori kaum yang meliputi orang di Asia Tenggara dan Kepulauan Pasifik
* Melayu Malaysia, sekumpulan warganagera Malaysia yang beragama Islam sepertimana ditakrifkan di dalam perlembagaan Malaysia
* Melayu di Singapura
* Melayu Indonesia, etnik Melayu di Indonesia
* Melayu Thailand, etnik Melayu di Thailand
* Melayu Sri Lanka, satu kumpulan etnik di Sri Lanka yang berketurunan Indonesia
* Melayu Cape, satu kumpulan etnik atau komuniti di Afrika Selatan
* Melayu Cocos, kumpulan etnik utama di Kepulauan Cocos (Keeling), kini sebahagian dari Australia
* Melayu Luar Negara, orang Melayu yang tinggal di luar Malaysia dan kawasan tanah tumpah Melayu yang berjiran

Rujukan
-------

1. ↑  Malays of Myanmar
2. ↑  Christian, John L. "Burma." The Annals of the American Academy of Political and Social Science, vol. 226, 1943, pp. 120–128. JSTOR, www.jstor.org/stable/1024343. Accessed 20 Apr. 2020.
3. ↑  Malay of Myanmar (Burma)
4. ↑  University of Texas at Austin, Perry-Castañeda Library, Map Collection, Burma (Myanmar) Maps Thematic Maps: **Burma - Ethnolinguistic Groups** from Map No. 500425 1972 (169K)
5. ↑  "International Boundary Study: Burma-Thailand Boundary" (PDF). Bureau of Intelligence and Research, US Department of State. 1966-02-01. Diarkibkan daripada yang asal (PDF) pada 2012-03-31. Dicapai pada 2011-01-20. Cite journal requires `|journal=` (bantuan)
6. ↑  Helen James (2004). Keat Gin Ooi (penyunting). *Southeast Asia: a historical encyclopedia, from Angkor Wat to East Timor*. ABC-CLIO. m/s. 302.
7. ↑  Lt. Gen. Sir Arthur P. Phayre (1967). *History of Burma* (ed. 2). London: Sunil Gupta. m/s. 219–220.
8. ↑  Bureau of Intelligence and Research, US Department of State. 1966-02-01.  Diarkibkan 2012-03-31 di Wayback Machine.
9. ↑  Smithies, p.99
10. ↑  English intercourse with Siam in the seventeenth century - Page 365 by John Anderson - 2000
11. ↑  Kawthaung
12. ↑  Maung-Ko Ghaffari, Yangon, Myanmar’s letter/article, published in the Sun newspaper, Malaysia on May 28, 2007. He was the Chief Editor of The Islam Alin (Light of Islam) magazine published in Yangon.
13. ↑  "aseanfocus.com". Diarkibkan daripada yang asal pada 2003-07-29. Dicapai pada 2011-01-20.
14. ↑  Maung-Ko Ghaffari,